NaiveNeuron/SloPal huggingface dataset:
Krajčí, Marek, poslanec NR SR (2018-09-13):
Ďakujem pekne. Ja naozaj bez emócií. No, nejde o to, že najprv by sme mali vzdelávať a potom by sme mali meniť kompetencie. V tomto to vnímam nepripravené a uvedomujem si, že výbor sa tým zaoberal, chcem ale aj otvorene povedať, že bezo mňa, lebo ja som nebol pozvaný na tie stretnutia, hoci som absolvoval potom naozaj na tých jednotlivých cestách rozhovory aj s českými kolegami. Ja napríklad viem, že v Českej republike toto práve veľmi dobre nesedí, lebo oni nevedia, ako majú ten nadstavbový rok ďalej vzdelávať, hej, že nevedia, kam majú tých absolventov tých stredných zdravotných škôl dať, či do prvého, do druhého, do tretieho, lebo skrátka im to tam nikde nesadlo, takže aj tam to pravdepodobne nebolo úplne, teda bolo trochu šité horúcou ihlou. Takže my naozaj tomuto toto vytýkame. Plus, samozrejme, trošku sa obávam možno aj toho napätia, ktoré vznikne v ambulanciách, že zrazu tam môžu byť teraz zamestnaní praktické sestry, teda bývalí zdravotnícki asistenti, a pracujú tam sestry. No bude pravdepodobné, pokiaľ tam bude to naďalej tak ohodnocované ako teraz, tlak na tie sestry, aby išli s platmi dole. Čo, samozrejme, opäť sa mi nie úplne páči. Samozrejme, pokiaľ by tá ambulancia mala byť zavretá, tak sa mi zdá lepšie, aby bola so zdravotníckym asistentom. Ale priznajme si, dochádza k znižovaniu štandardu poskytovania zdravotnej starostlivosti. To, žiaľ, tak je. Bodka.
Kollár, Boris, predseda NR SR (2022-10-18):
S ďalšou faktickou poznámkou pani poslankyňa Bittó Cigániková, nech sa páči.
Pleštinská, Zita, poslankyňa NR SR (2021-06-30):
Ďakujem, pán predsedajúci. Súhlasím s tebou, kolega Štefan Kuffa, že situácia ohľadom pozemkov je na Slovensku mimoriadne zložitá a do dnešného dňa stále komplexne nevyriešená. Pozemky sú rozdrobené a častokrát sa vyznačujú komplikovanými a nejasnými vlastníckymi štruktúrami, čo znemožňuje ich efektívne využitie a obmedzuje ich prevod. Časté zmeny v priebehu historického vývoja ovplyvnili stav dnešných pozemkových vzťahov a majú za následok aktuálnu, zmätočnú a komplikovanú štruktúru pozemkového vlastníctva. Neznámi a nezistení vlastníci sú výsledkom historických okolností, a preto sa aj ich identifikácia často spája so zdĺhavým a náročným procesom zisťovania. Ľudia veľmi dlho, niekedy niekoľko rokov čakajú na reštitúcie, aj keď majú kladné rozhodnutie príslušného úradu. Nejde však o neriešiteľnú situáciu a verím, pani generálna riaditeľka, že existuje cesta, ktorou by sme dospeli k želanému výsledku.
Jurinová, Erika, podpredsedníčka NR SR (2014-12-02):
Ďakujem, pán poslanec. Na vaše vystúpenie sú štyri faktické poznámky. Uzatváram možnosť prihlásiť sa s faktickou poznámkou. Nech sa páči, pán poslanec Kamenický.
Blanár, Juraj, podpredseda NR SR (2021-09-17):
Ďakujem, pán spravodajca. Otváram rozpravu. Konštatujem, že písomnú prihlášku som neobdržal do rozpravy. A teraz dávam možnosť prihlásiť sa ústne do rozpravy. Konštatujem, že z poslancov nikto. Ako jediný sa prihlásil pán predkladateľ, pán poslanec Radovan Kazda, ktorému udeľujem slovo. Nech sa vám páči.
Gál, Gábor, poslanec NR SR (2015-12-04):
Ďakujem za faktické poznámky. Áno, ide nám o spoločný cieľ: účinný boj proti terorizmu, aby sme vedeli odvrátiť aj hroziaci útok. Ale práve problém s týmto balíkom je to, že to nerieši. A vláda a vládni poslanci to nechcú počuť. Čo povedal aj pán predseda Pellegrini, že rokujú. Rokujú o ústave, ale my sme mali, pani poslankyňa Šípošová, my sme mali vyčlenenú jednu hodinu ako výbor pre obranu a bezpečnosť, jednu hodinu, od ôsmej do deviatej sme mali rokovať o tomto balíku, vo štvrtok, jednu hodinu, od ôsmej do deviatej. Potom sme nejakým spôsobom predĺžili to až do desiatej a museli sme ešte rokovať aj na obed. No ale my sme povedali svoje argumenty. Druhá strana, no poslanci určite nie za vládny SMER, tí na to nereagovali. Druhá strana, to boli navrhovatelia, reagovali tým spôsobom, že absolútne zavádzali. Zavádzali, a to už pán poslanec Lipšic povedal, že aj ten jeden prípad, ktorý spomenuli, že konkrétny prípad z judikatúry zo Štrasburgu bol absolútne mylný a zlý, že absolútne nemá nič spoločné s tým, čo riešime my. Takže, bohužiaľ, tá slepota tu je. Pritom tak sa mi zdá, že absolútne nejde o cieľ niekomu, ale o to, aby sa o tom rozprávalo. Čisto len ide o marketing, o takú pozlátku, o taký lak na to, že riešime tú hrozbu teroristického útoku, ale len to riešime, ale nič proti tomu nerobíme.
Hrušovský, Pavol, podpredseda NR SR (2010-12-08):
Hlasujeme. (Hlasovanie.) 141 prítomných, 77 za, 1 proti, 62 sa zdržalo, 1 nehlasoval. Návrh sme schválili.
Ďuriš Nicholsonová, Lucia, podpredsedníčka NR SR (2017-09-14):
Pán poslanec Uhrík, nech sa páči.
Sólymos, László, podpredseda vlády a minister životného prostredia SR (2019-09-11):
Ďakujem pekne za slovo. Veľmi krátko zareagujem. Takže táto, tento materiál, ktorý tu máte na stole, transponuje smernicu, rámcovú smernicu o odpade, smernicu o obaloch, smernicu o skládkach, smernicu o znižovaní vplyvu určitých plastových výrobkov. To znamená päť veľkých smerníc. Takisto jak sa rieši ten odpadový zákon v tomto parlamente, takisto sa tá problematika, sa vyvíja a rieši sa to aj v Európskom parlamente a samozrejme, že my s tým chceme držať krok. A práve preto, keď sa to, sa logickým spôsobom rieši, lebo tá problematika nie je taká, že teraz to uzavriem a tak to bude fungovať roky rokúce, lebo jednoducho sa to mení a vždy musím na to zareagovať. Takisto ako Európska únia, takisto aj Slovenská republika musí na to zareagovať. My máme tiež svoje vlastné poznatky z aplikačnej praxe, keď sme zaviedli ten zákon a keď rozbehol úplne nový systém zberu triedeného odpadu, tak samozrejme, že aplikačná prax ukáže tie, tie problémy, ktoré, ktoré, na ktoré, povedzme, nebolo myslené na začiatku, a treba to upraviť. To znamená, to je logické, že sa to upravuje, ale myslím, že sa to prispôsobuje. Čo je dôležité, to je to, čo povedal pán Antal, že miera recyklácie sa zvyšuje a miera separácie sa na Slovensku zvyšuje. To znamená, že ideme dopredu, to je veľmi dôležité. A každý jeden takýto zákon, ktorý tu predkladáme, je práve preto, aby sme, aby sme to opravovali, aby sme išli dopredu, aby sme to vylepšovali. Takže toto je jeden z tých krokov. Obsahuje to napríklad aj, aj materiál o informačnom systéme, ktorý nám presne to, čo si sa pýtal, pán poslanec, že ako sledujeme, že kam ide ten, že koľko sa kde, kde to končí, ten odpad, tak presne budeme vedieť, kde sa vytvára, koľko sa vytvára, kam to ide, ako to ide, že budeme mať o tom presné informácie a nie len presné informácie, ale budeme mať tie informácie v čase a v priestore, to znamená načas. Nie po polroku, keď sa to pozbiera nejakým spôsobom a sa to vyhodnotí, ale môžme to vidieť. To znamená, že tieto kroky sa robia a je to logické, že, že stále vylepšujeme to, čo funguje, aby to bolo stále lepšie a lepšie, lebo tie ciele sú ešte pred nami, ktoré musíme dosiahnuť, a k tomu tieto kroky sú nevyhnutné. Takže dúfam, že podporíte tento zákon. Ďakujem pekne.
Laššáková, Jana, podpredsedníčka NR SR (2014-07-09):
Pán poslanec Jarjabek.
Huba, Mikuláš, poslanec NR SR (2013-03-25):
Ďakujem pekne, pán predsedajúci. Ja mám taký darček pre všetky kolegyne a kolegov, pred Veľkou nocou, že vám ušetrím nejakú hodinku tým, že spolu s kolegom Kadúcom sme sa dohodli, že predbežne stiahneme nami predkladaný návrh zákona. Keďže tie programy sa menia, v tom mojom je pod bodom 50, ale možno, že vo vašom je už pod nejakým iným. Tak pre istotu prečítam, o ktorý ide. Ide o návrh na vydanie zákona, ktorým sa mení zákon č. 362/2012 Z. z. o neprimeraných podmienkach v obchodných vzťahoch, tlač č. 398. Ďakujem za pozornosť.
Danko, Andrej, predseda NR SR (2016-10-11):
Ďakujem. Otváram rozpravu. Do rozpravy som dostal písomnú prihlášku za poslanecký klub SaS pána poslanca Jozefa Mihála. Vzhľadom na to, že sa prihlásil do rozpravy prvý pán spravodajca, poprosím, pán poslanec Burian, nech sa páči.
A. Belousovová, podpredsedníčka NR SR: (2007-02-08):
Ďalej v rozprave vystúpi pani poslankyňa Radičová a pripraví sa pán poslanec Abrhan, ktorý je posledný z písomne prihlásených rečníkov.
P. Prokopovič, poslanec: (2007-06-27):
Takže k tej prvej časti, čo ste hovorili. Ja si myslím, že je potrebné, ako som aj v predchádzajúcej reakcii na faktické poznámky povedal, treba pozorne počúvať, čo poviem. Ja som ani slovo proti robotníkom nepovedal. Ja som robotníkov spomenul v jednej vete, ktorá znela: „Robotníci nie sú nevzdelaní ľudia, ktorí si nedokážu spočítať, čo je pre nich výhodnejšie.“ Práve naopak. Ja som ich vysoko vyzdvihol. Ja si robotníkov veľmi vážim a mám mnohých priateľov a začínal som aj v závode, kde bola prevaha robotníkov. Takže neobviňujte ma z niečoho, čo som nepovedal. Práve naopak. A čo sa týka zamestnávania na tú nútenú živnosť. No, pri 8,5-percentnej nezamestnanosti už nie je tak, že desiati stoja a čakajú, keď toho zamestnávateľ vyhodí, tak desiati stoja. Dnes je už problém v mnohých regiónoch vôbec dobrého pracovníka zohnať. A keď niekto nechce robiť, nech to odmietne. Nech to odmietne druhý, tretí za ním a ten zamestnávateľ nebude mať inú možnosť, ako s ním uzatvoriť pracovný pomer. A to som aj navrhoval vo svojom vystúpení. Nech to tam bude, ak chce. A na záver. Z celého vášho vystúpenia mi tak trošku pripadala tak ani nie nenávisť, skôr taká zášť voči  zamestnávateľom. Pán poslanec, ja vám radím, ak ste robotník, zoberte si do ekonomického prenájmu to, na čom robíte, zoberte si úver, dajte do zálohy svoj dom, svojich rodičov, možno súrodencov, začnite tak, ako som začítal ja. A som zvedavý, keď sa tu stretneme o pol roka, či budete takto plamenne vystupovať proti zamestnávateľom. Ale skúste to. Ja viem, že je lepšie sedieť a pýtať, ale skúste to urobiť aj iným spôsobom. Ďakujem.
Gibalová, Monika, poslankyňa NR SR (2014-05-28):
Pozmeňovací návrh Moniky Gibalovej k návrhu poslancov Národnej rady Slovenskej republiky Moniky Gibalovej, Pavla Abrhana, Martina Fronca a Pavla Hrušovského na vydanie zákona, ktorým sa mení a dopĺňa zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov, tlač 913. Bod 1. V názve zákona, aj v úvodnej vete v článku I sa za slovo „mení“ vkladajú slová „a dopĺňa“. Navrhnutá legislatívno-technická úprava zohľadňuje skutočnosť, že ide nielen o zmenu, ale aj o doplnenie návrhu zákona. V bode 2. V článku I v druhom bode v úvodnej vete sa slová „§ 79b“ nahrádzajú slovami „§ 79c“ a slová „§ 79c“ sa nahrádzajú slovami „§ 79d“ a „§ 79c“ sa označuje ako „§ 79d“. Navrhované prechodné ustanovenie je potrebné prečíslovať v súlade s platnou právnou úpravou (§ 79c bol do zákona doplnený zákonom č. 114/2013 Z. z.). Ďakujem, aby bolo zadosť učinené aj rokovaciemu poriadku.
Hlinka, Jozef, poslanec NR SR (2023-03-21):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru pre financie a rozpočet, ústavnoprávnemu výboru, výboru pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 26. apríla 2023 a gestorský výbor do 28. apríla 2023. Prosím, dajte o mojom návrhu, vážený pán predseda, hlasovať.
Verešová, Anna, poslankyňa NR SR (2016-11-30):
... za slovo. Nuž zle sa to počúva. Kolega Matovič nastavuje zrkadlo a do toho zrkadla sa zle díva. A správanie alebo keď ste sa pozreli do toho zrkadla, keď ho počúvate, tak ste sa rozhodli to zrkadlo rozbiť. A toto nie je správanie normálneho dospelého človeka, to je pubertálne správanie, to je presne to, keď rodičovi povie niekto, jeho syn či dcéra, niečo, čo sa mu nepáči, tak dostane facku alebo ho vyhodí rodič z domu von. Ste strašne už zacyklení, poslanci vládnej koalície, v nejakej bubline, kde nie ste schopní byť už partnermi, ako tu vyzval predo mnou rečník a, myslím si, že aj Matovič vo svojej rozprave, vy už neviete byť partnermi, aby ste dokázali počúvať niekoho, kto vám hovorí niečo iné. Musím ešte podotknúť, že som tu počula, ono sa to dostalo aj do verejnosti, vraj celý tento rokovák, novela rokovacieho poriadku vznikla aj preto, lebo tu hrozila kedysi bitka. No tak ja som tu sedela veľmi blízko pri tom roztiahnutom plagáte, bilborde, či čo to bolo, ale ja som nič také nevidela ani nepočula. Nezavádzajte verejnosť, keď neviete, čo máte, ako máte obhájiť svoje správanie. A tak teda tiež ďakujem kolegovi Matovičovi, že nám všetkým ešte ukazuje, čo to je sloboda, čo to je sloboda človeka. Ďakujem.
Laššáková, Jana, podpredsedníčka NR SR (2013-12-04):
Pani poslankyňa Rošková, nech sa páči.
Žiga Peter, podpredseda NR SR (2024-06-11):
Prezentujme sa a hlasujme. (Hlasovanie.) 137 prítomných, 89 za, 1 proti, 47 sa zdržalo. Pristúpime k tretiemu čítaniu o návrhu zákona. Otváram rozpravu v rámci tretieho čítania. Pýtam sa, či sa hlási niekto z poslancov do rozpravy. Pani poslankyňa Jaurová? Chcete sa prihlásiť do rozpravy? Nech sa páči.
Pellegrini, Peter, predseda NR SR (2015-09-29):
Ďakujem pekne. Dávam teraz slovo spravodajcovi, ktorého určil navrhnutý gestorský výbor, pre obranu a bezpečnosť, pánovi poslancovi Kovačócymu. Nech sa páči.
Sloboda, Vladimír, poslanec NR SR (2019-02-07):
Ďakujem pekne. Chcem len upozorniť na to, že pri tlači 1221, návrh poslancov Národnej rady Slovenskej republiky Antona Hrnka, Jaroslava Pašku, Štefana Zelníka, Tibora Jančulu a Dušana Tittela na vydanie zákona, ktorým sa mení a dopĺňa zákon Národnej rady Slovenskej republiky č. 63/1993 Z. z. o štátnych symboloch Slovenskej republiky, som podal procedurálny návrh vrátiť zákon na dopracovanie. O tomto návrhu spravodajca nedal hlasovať. Takže dúfam, že budeme postupovať v zmysle rokovacieho poriadku, tak ako je to v § 83 uvedené. Ďakujem.
Hrnčiar, Andrej, podpredseda NR SR (2019-10-22):
Vyhlasujem všeobecnú rozpravu za skončenú. Chce niekto zaujať stanovisko? Prerušujem rokovanie o tomto bode programu. Pristúpime k prvému čítaniu o návrhu poslancov Národnej rady Slovenskej republiky Jakuba Nedobu a Ondreja Dostála na vydanie zákona, ktorým sa dopĺňa zákon Slovenskej národnej rady č. 369/1990 o obecnom zriadení v znení neskorších predpisov a ktorým sa dopĺňa zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov . Návrh zákona je pod tlačou 1733, návrh na jeho pridelenie na prerokovanie výborom je v rozhodnutí č. 1834. Dávam slovo poslancovi Jakubovi Nedobovi, aby návrh zákona uviedol.
Pellegrini, Peter, predseda NR SR (2024-01-25):
Na základe požiadavky štyroch poslaneckých klubov prerušujem rokovanie. Koľko minút by vám bolo... (Reakcie z pléna.) Pani poslankyňa oznámila päť minút. Prerušujem rokovanie do 11.10 h na poradu poslaneckých klubov. (Prestávka.)
Laurenčík, Milan, podpredseda NR SR (2021-11-26):
Poslednú faktickú poznámku má pán poslanec Miroslav Žiak, nech sa páči.
Valášek, Tomáš, poslanec NR SR (2021-06-24):
Určite. Vďaka za to. A ono to aj tak pekne vyšlo, pán minister zdravotníctva, že zrovna vy odpovedáte, lebo skutočne, ako odpovedalo, mieri, táto problematika spadá vlastne medzi tie dve ministerstvá s tým, že mieri to, integruje, ale dáta dodávate vy. Aby bolo jasné, prečo sa pýtam. Ak... Vlastne ste mi nepriamo odpoveď potvrdili, ale rád privítam aj priamo od vás explicitnú odpoveď. Z informácií, ktoré mám ja, stíhame do toho limitu, čo je 1. júl, vytvoriť aplikáciu, ktorá pre občanov Slovenskej republiky, ktorí chcú cestovať, bude vedieť na hraniciach preukázať, či boli očkovaní. Ale je veľmi otázne, či stihneme urobiť, do tejto aplikácie nahádzať aj dáta o tom, či prekonali testy a, a či majú ten negatívny výsledok alebo či už priamo prekonali COVID. Upozorňujem, že môžeme to rozhodnutie odložiť, nemôžeme ho jednoducho ignorovať, podľa európskej legislatívy musia byť všetky tri potvrdenia – aj o testoch, aj o očkovaní, aj o prekonaní choroby – súčasťou tej appky. Inak nám hrozí normálne infringement a pokuta Európskej komisie. Je vo vašej, ako vláda, právomoci využiť tie, to ustanovenie, to prechodné obdobie. Ja len pripomínam, že pre Slovákov to v praxi bude znamenať, že mnohí ľudia, ktorí by sa, ale ja som prvý, ktorý bude advokovať, samozrejme, za očkovanie, ale sú ľudia, ktorí sa legitímne nemôžu preočkovať, pretože majú vedľajšie príznaky alebo niečo iné, títo ľudia, hoci možno prekonali COVID a hoci možno majú aj čerstvý negatívny PCR test, sa nebudú môcť do konca letných dovoleniek preukázať platným sa v Európskej únii rozpoznateľným COVID pasom, ktorý by to potvrdil. A to vidím ako dosť problém – úprimne – a teraz už čisto politický. Asi by som nechcel ako sa potýkať s tým hnevom voličov, keď zistia, že niečo, čo malo byť sľúbené, proste pre veľkú časť z nich v praxi nebude reálne fungovať, že ľudia, ktorí COVID prekonali, prípadne majú čerstvý PCR test, vlastne nemajú toto potvrdenie v PCR v tom COVID pase. To bude dosť, ako myslím si, že dôvod na hnev.
Zmajkovičová, Renáta, podpredsedníčka NR SR (2014-09-10):
Ďakujem, pán minister. Pán spravodajca? Nech sa páči.
Klus, Martin, podpredseda NR SR (2019-12-03):
Pán poslanec Dostál.
Zmajkovičová, Renáta, podpredsedníčka NR SR (2012-10-23):
S faktickou poznámkou jeden poslanec. Uzatváram možnosť prihlásiť sa s faktickými poznámkami. Pán poslanec Štefanec.
B. Bugár, podpredseda NR SR: (2003-04-23):
D. Bollová, poslankyňa: Ďakujem pekne, pán predsedajúci. Pán poslanec Brocka, prosím vás, nepredpokladajte, že navrhovatelia sú voľajakí sadisti. Vyvarujte sa podobných emočne, ideologicky zameraných konštatovaní. Držme sa, prosím, reálnych ohrození pre slobodu ťažko postihnutých detí. Ako by ste, pán poslanec, definovali slobodu dieťaťa narodeného z rodičov narkomanov alebo chorých na AIDS, ktorí majú darovaný život krátky, ale plný utrpenia a žiaľu prizerajúcich sa na ich trápenie. Ako sú tieto deti slobodné? Ďakujem.
Kollár, Boris, predseda NR SR (2020-04-22):
Ďakujem pekne. Otváram k tomuto bodu programu rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem rozpravu za skončenú. Chce k rozprave zaujať stanovisko navrhovateľ? Nie. Ďakujem. Žiada si k rozprave zaujať stanovisko spoločná spravodajkyňa? Nie. Ďakujem. Prerušujem rokovanie o tomto bode programu. Nasleduje druhé čítanie o vládnom návrhu zákona, ktorým sa dopĺňa zákon č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov v znení zákona č. 374/2019 Z. z. Vládny návrh zákona je uvedený ako tlač 63. Výsledky rokovania výborov sú v tlači 63a. Prosím ministra práce, sociálnych vecí a rodiny Slovenskej republiky Milana Krajniaka, aby vládny návrh zákona odôvodnil.
Kollár, Boris, predseda NR SR (2021-10-05):
Prosím, prezentujme sa a hlasujeme. (Hlasovanie.) Prítomných 118 poslancov, za 73, proti 9, zdržalo sa 36. Konštatujem, že sme schválili návrh novely zákona č. 18/2018 Z. z. o ochrane osobných údajov. Dávam slovo spoločnému spravodajcovi z ústavnoprávneho výboru, poslancovi Alojzovi Baránikovi, aby uvádzal hlasovanie k Správe generálneho prokurátora o činnosti prokuratúry v roku 2020 (tlač 606). (Hlasovanie o Správe generálneho prokurátora Slovenskej republiky o činnosti prokuratúry v roku 2020 a poznatkoch prokuratúry o stave zákonnosti v Slovenskej republike , tlač 606.)
Figeľ, Ján, podpredseda NR SR (2013-12-04):
Nech sa páči, Martin Fecko.
P. Paška, predseda NR SR: (2006-09-05):
(Hlasovanie.) 111 prítomných, všetci za. Konštatujem, že Národná rada pridelila návrh zákona výborom, určila gestorský výbor a príslušné lehoty výborom na jeho prerokovanie v druhom čítaní. Ďakujem pekne, pán navrhovateľ, pán spravodajca. Dámy a páni, budeme pokračovať v schválenom programe rokovania 4. schôdze prvým čítaním o vládnom návrhu zákona o pôsobnosti orgánov štátnej správy v oblasti registrácie odrôd pestovaných rastlín a uvádzaní množiteľského materiálu pestovaných rastlín na trh . Tento vládny návrh zákona ste dostali ako tlač 23 a môj návrh na pridelenie výborom máte v rozhodnutí č. 24. Poprosím teraz pána ministra pôdohospodárstva Slovenskej republiky Miroslava Jureňu, aby vládny návrh zákona uviedol. Ďakujem.
P. Paška, predseda NR SR: (2008-04-09):
(Hlasovanie.) Prítomných 141, 81 za, 59 sa zdržalo, 1 nehlasoval. Konštatujem, že tieto body sme schválili.
Figeľ, Ján, podpredseda NR SR (2012-09-13):
Ďakujem. S ďalšou faktickou poznámkou pani poslankyňa Tomanová.
Baláž, Vladimír, poslanec NR SR (2022-05-19):
Áno, ale nehlasuje sa samostatne po zákone jednom. Rozumiem. Ďakujem veľmi pekne. (Reakcia z pléna: „Zajtra o deviatej“ . Reakcie z pléna.)
Kyselica, Lukáš, poslanec NR SR (2023-03-30):
... a je to dobrý kompromis a vlastne de facto sa kopíruje to, čo je vo vládnej novele, a je to aj výsledok nejakých tých našich medzinárodných záväzkov. Vďaka. A čo sa týka tej výške... výšky škody, keby sme išli tým spôsobom, ktorý bol do 1. 1. 2026, tak momentálne by tá výška škody základná bola určená tuším okolo 770 eur alebo tak nejak, takže tých 500 eur je tiež vhodný kompromis. Vďaka.
Gál, Gábor, poslanec NR SR (2016-05-25):
Ďakujem pekne. Pán poslanec Poliačik, samozrejme, ste prizvaný, že budeme veľmi radi, že keď sa to, tých rokovaní sa zúčastníte aj vy. Pán poslanec Jurzyca, programové vyhlásenie je programové vyhlásenie vlády, a nie opozície. To vám nedošlo ani po tej vašej slávnej tlačovke (povedané so smiechom), kde vlastne vás novinári upozornili na to, že ste sa pomýlili, pomýlili ste si postavenie opozície s vládnutím. Ale ak máte dobré riešenia, tak prečo nedáte tým riešeniam aspoň šancu, aby, aby sa pretavili do zákona, aby boli schválené, a to jednoducho tak, že budete rokovať. Však potrebujete väčšinu. Keď budete vydierať, že dáme nejaký návrh, a keď sa nebude za to hlasovať, tak ste za, za gastráče, neviem. Nie, ja som tu za ľudí, nie za nejaké firmy alebo nejaké onaké spoločnosti, s ktorými rôzne strany rokujú. Pán poslanec Dostál, prízvukujem, že keď sme boli v opozícii, tak sme rokovali aj s pani poslankyňou Laššákovou. Neschválili nám zákony, asi dve nám schválili. Ale schválili nám kvôli tomu, že sme rokovali. Ale rokovali sme, keď sa nám, keď sa nám, keď sme potrebovali, že ten návrh je veľmi dobrý a má šancu na úspech, tak sme rokovali aj so SMER-om. To je jednoduché. Keď nechcete, dobre. Ako to nikoho nebudeme prosiť. A, pán poslanec Galko, a vaše buchtičky, to nepotrebuje komentár. (Povedané so smiechom.)
Baláž, Radovan, poslanec NR SR (2018-12-06):
Ďakujem pekne za slovo, pán predsedajúci. Vážená kolegyňa, mňa v tom vašom vystúpení zaujali dve veci. K tým ostatným sa vrátim ja, keď budem v rámci rozpravy predstavovať pozmeňujúci návrh, tak dovysvetľujem vám aj ostatné veci, ktoré zazneli vo vašom príspevku. Mňa trošku mrzí, že aj po troch mesiacoch stále nie je dostatočne naštudovaný ten návrh, pretože v tom návrhu sa nepíše, že nevznikne žiadny extra fond. To budú prostriedky, ktoré budú priamo v kapitole ministerstva pôdohospodárstva. Pomaly už dva mesiace ministerstvo pôdohospodárstva stále rozpráva, že akým spôsobom tieto dodatočné zdroje budú využívané. Tak ja vám to zopakujem ešte raz. Budú sa vytvárať rezervy pre vzniknuté rizikové situácie. To znamená, ak bude sucho, extrémne záplavy, ľadovec. Na toto budú tieto prostriedky kumulované a v prípade potreby používané. Taktiež máme veľký problém so závlahami, potrebujeme ich akútnu modernizáciu, závlahových systémov na Slovensku, pretože či sa nám to páči, alebo nie, klimatické zmeny sa týkajú aj Slovenska a Slovensko musí dodatočne vyvinúť úsilie a nájsť zdroje na to, aby sme tieto závlahy znovu sfunkčnili, aby sme vedeli produkciu znova naštartovať. Taktiež tuším aj vo včerajšej relácii to bolo spomenuté, konkrétne aj pri účasti vašej odborníčky na pôdohospodárstvo, že budú vytvorené komisie, ktoré budú pozostávať z radov potravinárov, poľnohospodárov a iných stavovských organizácií, ktoré pôsobia v tomto trhu, a tam sa bude rozhodovať, že čo bude priorita, aby to bolo maximálne transparentné, aby tie požiadavky išli priamo od tých, ktorým tá pomoc je určená. Čiže nevytvárajte nejakého fantóma, že tie peniaze budú míňané, ako sa niekomu chce, ale bude to pod tvrdou kontrolou verejnosti. A čo sa týka toho zvyšovania cien, taktiež vám asi ušla včera tlačová správa a nakoniec aj vyjadrenie jedného zo zástupcov Zväzu obchodu Slovenskej republiky, ktoré združuje značné množstvo obchodných reťazcov na Slovensku a ktorý jednoznačne... (Prerušenie vystúpenia časomerom.)
Hrušovský, Pavol, podpredseda NR SR (2011-10-11):
S faktickými poznámkami sa prihlásilo na vystúpenie pána poslanca Brocku osem poslancov. Končím možnosť ďalších prihlášok. Nech sa páči, pán poslanec Kalist.
Dubačová, Viera, poslankyňa NR SR (2016-09-22):
Ďakujem pekne. Skoro som povedala, pán kolega Krajniak, že super, poďme odvolať ministra a potom budeme pokračovať ďalej. Najskôr sme chceli, aby pán minister sám odstúpil, aby bola predsa vyšetrená objektívne celá kauza Bašternák, to sa neudialo. Čiže naozaj aj ja snívam o tom, že raz bude presne spoločnosť demokratická, otvorená, o akej ste rozprávali, myslím, že o tom neprestávajú snívať ľudia v tejto krajine. Ale najskôr musíme k tejto demokracii, spravodlivosti dozrieť a naozaj odpolitizovať všetky tieto silové zložky, aby neboli ovládané iba politickou mocou. Ďakujem pekne.
Štefanec, Ivan, poslanec NR SR (2011-03-23):
Ďakujem pekne, pán predseda. Pán poslanec Maďarič, opäť ste nesklamali vo svojom vystúpení a zaujala ma vaša poznámka v súvislosti s Lisabonskou zmluvou. Áno, je to pravda, že mediálny zákon – tlačový zákon bol spojený s Lisabonskou zmluvou v minulom volebnom období a bol právom s ňou spojený. Chcem vám pripomenúť, že uplatnenie Lisabonskej zmluvy na Slovensku ešte v praxi stále nie je realizované v našom právnom poriadku a je to práve vaša strana, ktorá sa hrdila tým, že ju presadzuje. Tak je to vaša strana, ktorá v súčasnosti blokuje realizáciu Lisabonskej zmluvy v praxi. Takže na jednej strane hovoríte, a to je podobné, tak ako s tlačovým zákonom, že chcete niečo urobiť, ale na druhej strane v realite robíte úplne niečo iné. Pán poslanec, je to falošné a je to pokrytecké. Ďakujem.
Ivan, Miroslav, poslanec NR SR (2016-09-22):
Vážený pán predsedajúci, vážené pani poslankyne, vážení páni poslanci, Výbor Národnej rady Slovenskej republiky pre hospodárske záležitosti ma určil za spravodajcu k návrhu poslancov Národnej rady Slovenskej republiky Eugena Jurzycu, Petra Osuského a Jany Cigánikovej na vydanie zákona, ktorým sa dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení zákona č. 438/2015 Z. z. (tlač 218). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu k predmetnému návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
Glváč, Martin, podpredseda NR SR (2017-09-05):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Jeden poslanec. Ukončujem možnosť prihlásenia sa. Nech sa páči, pán poslanec Jurzyca.
Jurinová, Erika, podpredsedníčka NR SR (2012-09-26):
Ďakujem pekne pani podpredsedníčke. Dávam slovo pánovi spravodajcovi, pánovi poslancovi Borisovi Suskovi, ktorého určil navrhnutý gestorský, ústavnoprávny, výbor. Nech sa páči.
Laurenčík, Milan, podpredseda NR SR (2020-05-12):
Ďakujem. Chcete reagovať na faktickú poznámku, pán poslanec? Nie. Vyhlasujem rozpravu za skončenú. Chce k rozprave zaujať stanovisko navrhovateľ? Nie. Spravodajca? Nech sa páči.
Kubánek, Stanislav, poslanec NR SR (2016-11-30):
Procedurálny návrh nebol schválený, preto, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Janckulík, Igor, poslanec NR SR (2018-02-06):
Prosím, dajte hlasovať o návrhu zákona o ako celku s prijatými pozmeňujúcimi návrhmi. Gestorský výbor odporúča schváliť.
A. Belousovová, podpredsedníčka NR SR: (2010-02-04):
Ďalšiu otázku položila pani poslankyňa Klára Sárközy. Otázku položila ministrovi financií Slovenskej republiky Jánovi Počiatkovi. Otázka znie: „Pán minister, koľko eur vyplatilo ministerstvo financií sociálnym podnikom z rozpočtu SR?“ Nech sa páči, pán minister, odpovedajte.
Ďuriš Nicholsonová, Lucia, podpredsedníčka NR SR (2017-05-19):
Pani poslankyňa Cigániková s faktickou.
Ďuriš Nicholsonová, Lucia, podpredsedníčka NR SR (2017-12-05):
Štyri faktické, nie, päť faktických poznámok na vaše vystúpenie, pán poslanec Krajniak. Končím možnosť prihlásiť sa s faktickou poznámkou. Pán poslanec Blaha.
Kresák, Peter, poslanec NR SR (2018-05-15):
Ďakujem pekne. A teraz dajte, prosím, hlasovať o bode číslo 3 pozmeňujúceho návrhu pána poslanca Dostála.
Drobný, Stanislav, poslanec NR SR (2017-12-12):
Ďakujem za slovo. Vážený pán predsedajúci, vážené panie poslankyne, vážení páni poslanci, vážení prítomní, poslanci za stranu Kotleba – Ľudová strana Naše Slovensko Marian Kotleba, Rastislav Schlosár, Stanislav Drobný a Ján Kecskés predkladajú do Národnej rady Slovenskej republiky návrh zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov. Bližšie návrh zákona uvedie kolega Rastislav Schlosár.
Hudacký, Ján, poslanec NR SR (2015-09-22):
Ďakujem pekne, pán podpredseda. Vážený pán kolega, jednoznačne s tebou súhlasím, lebo bez dobrého podnikateľského prostredia ťažko očakávať nejaké zmeny v sociálno-hospodárskom rozvoji na Slovensku. Ja si nemyslím, že je treba nejak extra upravovať podnikateľské prostredie jednotlivých okresov. Tu je treba nastaviť dobre podnikateľské prostredie v celej krajine a potom aj tieto okresy, ktoré sú na tom veľmi slabo, budú mať ďaleko lepšie podmienky pre svoj rozvoj. Veď keď len uvediem príklad v súvislosti s problémami subdodávateľov pri veľkých verejných zákazkách, títo subdodávatelia vo väčšine prípadov pochádzajú práve z týchto východoslovenských okresov, respektíve aj banskobystrický, lebo títo živnostníci berú každú jednu zákazku, len aby sa uživili, svoje rodiny. Čiže tu ide o to, aby sme hľadali spôsoby ako zlepšiť podnikateľské prostredie. A, žiaľ, súčasná vláda v tomto veľa neurobila, ba priam naopak, poškodzovala podnikateľské prostredie. Ešte raz opakujem, tieto okresy nepotrebujú nejaký extra nový zákon. Ja už som hovoril v predošlej faktickej poznámke, pán minister, že s tými akčnými plánmi už ste mali začať dávno, pretože my vieme dobre, že tie okresy majú problémy už takmer dvadsať rokov. Takže teraz hľadať nejaké riešenia v podobe nového zákona, aj keď ešte raz opakujem, stále lepšie ako nič. Čiže ja beriem stále tento návrh zákona ako niečo, čím pôjdeme aspoň ako tak dopredu, aj keď nevidím dôvod, aby sme tie riešenia už nerealizovali teraz. Ďakujem pekne.
B. Bugár, podpredseda NR SR: (2004-06-18):
Vážená Národná rada, pristúpime k jednotlivým hlasovaniam o návrhoch, ktoré sme prerokovali. Musím vás upozorniť, že to bude sedemnásť prerokovaných návrhov, takže žiadam vás, aby ste sa sústredili na hlasovanie. Pristúpime najprv k hlasovaniu o vládnom návrhu zákona o rozpočtovom určení výnosu dane z príjmov v územnej samospráve a o zmene a doplnení niektorých zákonov (tlač 725). Pán poslanec Horák, ste spravodajcom, nech sa páči, môžeme pristúpiť k prvému hlasovaniu. V. Horák, poslanec: Pán predsedajúci, ďakujem za slovo. Prosím, dajte hlasovať o tom, aby bol postúpený zákon do druhého čítania. Tlač 725.
B. Bugár, podpredseda NR SR: (2004-05-13):
(Hlasovanie.) Prítomných je 138 poslancov, za návrh 134, proti 1, zdržali sa 3. Konštatujem, že tento návrh zákona sme pridelili výborom, určili sme gestorský výbor, ako aj lehoty výborom na jeho prerokovanie v druhom čítaní. Pristúpime k hlasovaniu o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov (tlač 647). Pani poslankyňa Navrátilová, nech sa páči, môžeme pristúpiť k hlasovaniam. Ľ. Navrátilová, poslankyňa: Pán predsedajúci, prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona Národnej rady Slovenskej republiky o rokovacom poriadku prerokovať predložený návrh zákona v druhom čítaní.
Suja, Miroslav, poslanec NR SR (2023-02-17):
Áno, Filip, máš pravdu. Oni to tak vnímajú, ja som im to presne vysvetlil, ako si to teraz povedal ty. Nepotrebuje sa on chodiť ukazovať, na to má poskokov, ale keď to začneme teraz rozpitvávať, tak zničia všetky dôkazy, ktoré môžu byť priamo prepojené na usvedčenie aj Budaja. Toto, čo sú okolo Šíbla a Kiču a ja neviem, Koníková, Jančíková, či ako sa volá, a ich ďalších, kde sú všade podosadzovaní, tie už nestihnú, lebo tam už podklady sú. Ale potrebujeme, aby sa ukázal presne aj ten človek, o ktorom si hovoril ty – domovník, kotolník, eštebák Budaj.
Mičovský, Ján, poslanec NR SR (2014-11-08):
Ďakujem za slovo, vážená pani podpredsedníčka. Myslím, že v histórii slovenského parlamentu je teda viacero už takých nocí, ktoré dostali nejaké prívlastky. Ja chcem veriť, že táto noc z ôsmeho na deviateho novembra 2014 dostane prívlastok noc, ktorá Slovensko posunula dopredu a ktorá nás zjednotila pre dobrú vec. Neviem ten prívlastok pomenovať stručnejšie, ale verím, že vďaka všetkým, ktorí sú tu teraz, a možno aj vďaka tým, ktorí sú ochotní týmto spôsobom rozmýšľať a vyťažiť z tejto noci to, tú pravú esenciu, sa môže takýto zámer naplniť. A to by bolo to najlepšie, čo by sme mohli s touto nocou spájať. Ďakujem veľmi pekne všetkým, ktorí ste reagovali. Ďakujem všetkým, ktorí to počúvali.
Kresák, Peter, poslanec NR SR (2016-06-22):
Ďakujem pekne, pán predsedajúci. Vážené dámy a páni, v rozprave k návrhu uznesenia Národnej rady k petícii občanov Slovenskej republiky podanej Národnej rade dňa 14. decembra 2015 s požiadavkami osobnej zodpovednosti funkcionárov verejnej správy a na vylúčenie schránkových firiem z obchodovania so štátom nevystúpil v rozprave žiadny poslanec. Pán predsedajúci, dajte preto, prosím, hlasovať o návrhu uznesenia Národnej rady k tejto petícii.
Tóth, Tibor, poslanec NR SR (2010-12-08):
Navrhujem spoločne hlasovať o bodoch 5 a 8 zo spoločnej správy s návrhom gestorského výboru neschváliť.
P. Hrušovský, predseda NR SR: (2003-09-24):
I. Hopta, poslanec: Pán predseda, takže opakujem svoj návrh. V mene štyroch poslaneckých klubov KSS, HZDS, Klubu nezávislých poslancov a Smeru navrhujem vypustiť z dnešného rokovania vládny návrh zákona o sociálnom poistení, tlač 283, a vládny návrh zákona o náhrade príjmu pri dočasnej pracovnej neschopnosti zamestnanca a o zmene niektorých doplnení zákona, tlač 284, s tým, že by boli prerokované na októbrovej schôdzi Národnej rady. Ďakujem.
R. Kaliňák, podpredseda vlády a minister vnútra SR: (2007-05-09):
Návrh predkladaných legislatívnych zmien bol aj predmetom hodnotenia schengenskej hodnotiacej komisie na ochranu osobných údajov v marci 2007, ktoré odporučila prijať už v prvej polovici 2007, tam je tá zmena, že ju odporučila na rozdiel od pôvodného plánu prijať už v prvej polovici roka 2007. V súvislosti s uvedeným sa navrhuje do zákona o Policajnom zbore zakotviť pôsobnosť Policajného zboru pri spracúvaní údajov v schengenskom informačnom systéme a ustanoviť ministerstvo vnútra ako prevádzkovateľa informačných systémov Policajného zboru vrátane  schengenského informačného systému. Okrem uvedeného sa navrhujú ďalšie zmeny, ktoré súvisia s implementáciou schengenského dohovoru. Vážený pán predsedajúci, vážené dámy a páni, vzhľadom na vyššie uvedené si vás dovoľujem požiadať o postúpenie návrhu zákona do druhého čítania a jeho následne  schválenie, čím sa vytvoria ďalšie predpoklady na vstup Slovenskej republiky do schengenského priestoru 1. januára 2008. Ďakujem pekne.
Krištúfková, Petra, poslankyňa NR SR (2018-06-18):
Ďakujem. Vážená pani predsedajúca, vážené kolegyne, vážení kolegovia, už po druhýkrát predkladám návrh zákona na zavedenie mimoriadneho príspevku pre rodiny, pre nezaopatrené deti, to znamená pre žiakov základných škôl a študentov stredných a vysokých škôl. Príspevok by bol vyplácaný vždy v septembri vo výške 25 eur. September je skutočne pre tieto rodiny finančne najnáročnejší mesiac. Každému je jasné, o čom hovorím. Taktiež v médiách sa každoročne vyčísľujú náklady spojené s nástupom dieťaťa do školy. A táto suma sa pohybuje až do výšky 450 eur. Dokonca reagujú aj niektoré charitatívne organizácie, ktoré organizujú zbierky na školské potreby. Áno, veľké výdavky spojené so začiatkom školského roka si všímajú všetci okrem vlády a ministerstva práce, sociálnych vecí a rodiny. Máme ministra, ktorý riadi rezort už dlho, ale téme podpory rodín sa nevenoval. Nikdy ani neponúkol ucelenú koncepciu systémového riešenia rodinnej politiky. Páni poslanci, každý vie, že začiatok školského roka je mimoriadne finančne náročný. A preto po roku tu opäť stojím s tým istým návrhom a s rovnakým presvedčením o tom, že treba rodinám v tomto období pomôcť. Chceme zaviesť príspevok, ktorý u nás neexistuje, ale pritom je bežným štandardom v iných krajinách. Chceme pomôcť rodičom zmierniť priame výdavky, ktoré musia zaplatiť hneď pri nástupe detí do školy. Priznám sa, inšpirovala som sa rakúskym modelom, kde na začiatku školského roka rodičia dostávajú až 100 eur. Rakúsko, ktoré vypláca štedré rodinné prídavky v rozmedzí od 111 do 162 eur podľa veku dieťaťa, ešte pomáha rodičom zvládnuť aj finančné nároky spojené so začiatkom školského roka. U nás, ako je známe, sú len detské prídavky, a to vo výške 23,68 eura, čo je vzhľadom k dnešnej dobe absolútne smiešna suma, ktorá nepokryje takmer nič. Keď nie je vôľa ministerstva zvýšiť prídavok na dieťa, tak pomôžme rodinám aspoň takýmto spôsobom. Minulý rok, keď som prvýkrát tento návrh predložila, nikto z koalície mu nevenoval žiadnu pozornosť. Dnes, keď SMER-u tečie do topánok, tak sa trhá vrece so sociálnymi návrhmi, pričom keby naše návrhy boli schválené, tak už dávno by tieto peniaze v rodinách mohli byť. My sme totižto dostali vždy odpoveď, že peniaze nie sú. Tak dnes, keď zázračne nachádzate ďalšie a ďalšie milióny, prosím, všimnite si tento návrh a podporte ho. Zachytila som, že pán Danko plánuje prísť s podobným návrhom na príspevok, dokonca vo výške až 100 eur, ale len pre prváčikov. Neviem, ako chce vysvetliť rodičom, že druhák, tretiak alebo stredoškolák už nestojí nič. My navrhujeme podporovať každoročne každé dieťa, ktoré chodí do školy, bez rozdielu, aký ročník navštevuje. Ak máte v rodine viac nezaopatrených detí, suma sa násobí a dá tak počítať s jednorazovou vyššou podporou. Samozrejme, je to len začiatok a počítame s tým, že by sa suma postupne navyšovala. Ak náš návrh neprejde, čo ste nám už ixkrát ukázali, tak aspoň verím, že sa necháte inšpirovať. Ale predložte taký, ktorý bude systematicky riešiť problém spojený so začiatkom školského roka pre všetky deti. Ďakujem za pozornosť.
Mierna, Anna, poslankyňa NR SR (2021-06-23):
Ďakujem pekne, pán kolega. Takisto si myslím, že je to časť riešenia, že rodičom to pomôže. Sama viem, že teda u nás máme umiestnené všetky deti v škôlkach, máme aj súkromnú škôlku, rodičia si majú možnosť vybrať. Majú konkurenčné prostredie a svojím spôsobom moja kolegyňa v minulosti využívala aj takýto typ spolupráce s určitou pani, ktorá si zobrala štyri, päť detí, ale týmto spôsobom to budeme mať presne nastavené tie pravidlá, ako to môžeme kontrolovať. Takže rada to uvítam a podporím tento návrh. Ďakujem.
Bugár, Béla, podpredseda NR SR (2019-10-24):
Ďalej v rozprave vystúpi pán poslanec Marček.
Laššáková, Jana, podpredsedníčka NR SR (2014-11-10):
Teraz dávam slovo pánovi poslancovi Jarjabkovi, ktorý nie je prítomný v sále, stráca už nielen poradie, ale aj možnosť vystúpiť. Pán poslanec Susko. Tiež nie je v sále. Pán poslanec Blaha, nech sa páči, máte slovo.
P. Hrušovský, podpredseda NR SR: (2002-06-20):
J. Stahl, predseda Najvyššieho kontrolného úradu SR: Ďakujem pekne. Podľa poznámok som si to zhrnul len do niekoľkých otázok. Pán poslanec Lackovič, ďakujem za upresnenie otázky. Ten pokus o odsunutie NKÚ, to nebudem komentovať, pre mňa alebo pre Najvyšší kontrolný úrad nie je to podstatné. My máme zákonné ustanovenia. Nás akýkoľvek pokus nemôže odsunúť zo žiadneho nášho pôsobenia, takže my pokračujeme ďalej v zmysle kompetencií. A nejaké také, čo ja viem, ovplyvňovanie neplatí. A to znamená, že my máme právo kontrolovať a budeme postupovať bez ohľadu na to, či niekto má o to záujem, alebo nie. Ďalšie konanie bude také, ja som spomenul, len stručne ozaj zrekapitulujem, vyžiadali sme si znova v zmysle zákona podklady o zdôvodnení nákupu potreby týchto motorových jednotiek a spôsob financovania. V ďalšom kole po dohode v rade Najvyššieho kontrolného úradu zrejme, alebo možno pristúpime ku kontrole v zmysle zákona NKÚ. No a už by som reagoval na pána Kanisa. Pán poslanec Kanis, práve my z hľadiska toho, že nie sme politickým orgánom, ani sa nezaoberáme týmito otázkami, my nerozdeľujeme naše kontroly podľa jednotlivých vlád, ale jednoznačne uvádzame v našich protokoloch, aké obdobie bolo predmetom kontroly. A v tomto prípade, ktoré spomínate, je uvedené, že to bolo za obdobie rokov 1996 až 2000. Čiže nejaké, že koho sa to týkalo, ktorej vlády, to nie je podstatné z vecného hľadiska. To je politický pohľad. Na ten my nemáme právo. Pokiaľ ide ešte o to, že cena nie je rozhodujúca pre obstarávanie. Samozrejme. To je len jedno z kritérií a je vecou obstarávateľa, aké určí kritériá a akú váhu dá jednotlivým kritériám. Takže toľko k vašim otázkam. Ďakujem.
Hrnčiar, Andrej, podpredseda NR SR (2017-06-20):
Tri faktické poznámky na vystúpenie pána poslanca. Nech sa páči, pán poslanec Vašečka.
Laurenčík, Milan, podpredseda NR SR (2021-11-23):
Posledným rečníkom vystupujúcim v rozprave bude pán poslanec Peter Kremský. Nech sa páči.
Vitteková, Anna, poslankyňa NR SR (2014-03-25):
Pán predseda, ďalej, prosím, dajte hlasovať o tom, že Národná rada prideľuje návrh ústavného zákona na prerokovanie ústavnoprávnemu výboru a výboru pre sociálne veci. Ďalej, že za gestorský výbor určuje ústavnoprávny výbor s tým, aby výbory prerokovali návrh ústavného zákona v druhom čítaní do 12. mája 2014 a gestorský výbor do 13. mája 2014.
Glváč, Martin, podpredseda NR SR (2016-09-09):
Ďakujem. Na faktické poznámky bude reagovať pán poslanec Simon. Nech sa páči.
Jurinová, Erika, podpredsedníčka NR SR (2012-08-06):
Ďakujem. S reakciou na faktické poznámky, pán poslanec Mihál. Nech sa páči.
Hargaš, Ján, poslanec NR SR (2024-02-09):
Ďakujem pekne, kolegovia, kolegyne. V prvom rade zopakujem to, že naozaj (povedané so smiechom), teraz aj z trošku nadsázky, že naozaj, naozaj sa teším tomu, že v piatok poobede dostáva informatizácia štátnych služieb takýto veľký priestor v rámci, v rámci parlamentnej debaty, rozpravy. A takto, ale teraz pri všetkej vážnosti, že naozaj to nie je, nemyslím si, že to je dobré, dobré riešenie. A ešte keď som si tu sadol a počúval som vás, tak mi napadli ďalšie veci, ktoré by som ešte k tomu chcel povedať, takže asi v ústnej ešte, ešte niečo dodám, pán predsedajúci. Lebo sú tam veci, ktoré sa na tom, na tom dajú pochváliť, ale tá detailnosť, ono to naozaj spôsobuje veľké, veľké problémy a ja uvediem aj nejaký konkrétny príklad toho, že keď chcete potom v štáte spraviť niečo dobré pre občana a zjednodušiť mu administratívnu záťaž, tak ak máme takto písanú detailnú legislatívu, tak to potom je naozaj aj legislatívne, aj legislatívne peklo takéto niečo potom dosiahnuť pre občanov. Takže to je z pohľadu toho, že ako, ako ten detail nám kazí jednoduchosť, jednoduchosť napríklad výmeny údajov v rámci, v rámci štátu. Keď to je príliš detailne napísané, tak potom, ak si chcete vymieňať údaje medzi dvoma údajmi, tak hneď musíte ísť pomaly do zmeny zákona, hej, a to, mne to príde veľmi, veľmi nešťastné takto, takto to riešiť. A v tomto zákone, preto som vypichol ten § 7, lebo tam to to tak, žiaľ, je natvrdo napísane, že pokiaľ ten systém má robiť niečo proaktívne pre klienta, napríklad automaticky overovať nejaké údaje voči, ja neviem, registru fyzických osôb, aby ste nemuseli vypisovať svoju adresu trvalého pobytu, lebo štát ju vie, tak, tak to síce bude môcť robiť, ale keď budete chcieť využívať nejaký iný register, nejakú inú informáciu proaktívne pre toho klienta predvyplniť, tak budete musieť meniť zákon. Takže to, to neni dobré riešenie.
Hrnčiar, Andrej, podpredseda NR SR (2017-01-31):
Ďakujem. Končím možnosť nahlásiť sa s faktickými poznámkami. Jedna faktická poznámka na vystúpenie pani poslankyne. Nech sa páči, pani poslankyňa Jurinová.
Gál, Gábor, poslanec NR SR (2016-02-11):
Ďakujem za slovo. Vážený pán poslanec, je super, že ste už aj expertom na národnostné školstvo, ale, vážne, zavrieť školu, to je jedno, či ide o maďarskú alebo slovenskú, to je problém. A je to neúspech spoločnosti a neúspech tých, ktorí riadia tento štát, hlavne ako sa to udeje nie kvôli tomu, že nie sú deti v tej škole, ale kvôli tomu, že štát na to nevie nájsť peniaze. No tak s mi zdá, že v tomto štáte aj na to školstvo by sa našli ešte nejaké peniaze, hlavne že aj v rezorte školstva sú nejaké peniaze navyše, keď sa kupujú sifóny za takú cenu, za akú sa kupujú. Čiže to prerozdelenie peňazí je najväčší problém, keď sa kradne v školstve a kvôli tomu sa majú zatvárať školy, tak to je obrovský problém. A čo sa týka tých malých škôl, tak chcem vám dať do pozornosti, pán poslanec, to, že je plno malých škôl, ktoré majú veľmi dobré úspechy, ich žiaci sú veľmi zdatní čo sa týka oboznámenia sa s učivom, majú úspechy v individuálnych súťažiach. Čiže nehádžme všetko do jedného koša. To, že jedna škola je malá, že je tam málo žiakov, ešte neznamená, že tí žiaci nebudú dobre pripravení do života, že sa nebudú socializovať. Vždy je to aj o tých učiteľoch, o tej atmosfére na tej škole, ako sa tí učitelia tým školákom venujú. A verím, tomu, kebyže sú tí učitelia lepšie ohodnotení, aj ten ich prístup k práci by bol oveľa radostnejší, ako je to teraz, keď vidia, že pomaly tento štát z nich robí žobrákov celej spoločnosti.
Blanár, Juraj, podpredseda NR SR (2021-11-02):
Ďakujem, pán minister. Teraz udeľujem slovo spoločnému spravodajcovi z výboru pre pôdohospodárstvo a životné prostredie pánovi poslancovi Jánovi Szőllősovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spoločný spravodajca.
B. Bugár, podpredseda NR SR: (2005-06-28):
Ľ. Navrátilová, poslankyňa: Ďakujem za slovo. Pán kolega, vlastne ja som tieto štatistiky a tieto grafy videla tu, myslím, že druhýkrát. A keď ste ich prvýkrát zverejnili, tak mala som jedno vystúpenie, ktoré teraz zopakujem. Dúfam, že nebudem mojich ostatných kolegov nudiť. Medzi dvomi javmi, aj keď sú náhodné javy, môže vzniknúť z binárnej hypotézy korelácia. Hovorí to o tom, že je medzi nimi priamy vzťah. Keď jedno rastie, druhé rastie, keď jedno klesá, druhé klesá, alebo jedno klesá a druhé rastie. Ale je medzi nimi vzťah, ktorý sa dá popísať vzorcom. Tento vzťah môže byť užší, môže byť silnejší. A čo mne vadí na vašom vystúpení, že vy dávate do korelácie javy, ktoré môžu mať úplne náhodný jav, a ten náhodný jav je dokonca ešte, hovorí sa tomu technická závislosť dát. Náhodou je väčší počet dní, keď svieti mesiac a zároveň rastie počet zjedených banánov. Tie javy majú náhodný charakter. Ale len čo vykážu vysokú koreláciu, znamená to, že je tam technická závislosť dát. A v tomto si my dvaja nikdy neporozumieme. Ak kriticky popisujeme nejaký objekt, tak musíme hľadať javy, súvisiace. A nie javy, ktoré vykazujú technickú závislosť dát. Ďakujem.
A. Belousovová, podpredsedníčka NR SR: (2008-11-28):
Pán poslanec Fronc.